section_heading: Arhitekturne osobine
paragraph_text: U luneti glavnog portala postavljen je 1465. – 1471. Gospin kip s djetetom, rad Nikole Firentinca. Godine 1536. izgrađen je sjeverni brod crkve s renesansnom kapelom Sv. Križa. U unutrašnjosti crkve su oltari iz 16. st., kor s renesansnim raspelom, mletački rad iz 16. st. te grob hvarskog pjesnika Hanibala Lucića. U refektoriju je slika Posljednja večera, rad Mattea Ponzonija. U sklopu samostana je knjižnica te muzejska zbirka i te stogodišnji Roselijev čempres.